ভারতের জলসীমায় ঢুকে মাছ ধরার অভিযোগ! আটক ২৮ বাংলাদেশি

ওয়েব ডেস্ক : ভারতের (India) এক্সক্লুসিভ জোনে ঢুকে অবৈধভাবে মাছ ধরার অভিযোগ। এই ঘটনায় একটি নৌকা সহ ২৮ জন বাংলাদেশিকে (Bangladeshi) আটক করল ভারতীয় কোস্ট গার্ড (Indian Coast Guard)। জানা গিয়েছে, বুধবার আন্তর্জাতিক সামুদ্রিক সীমারেখা বরাবর নজরদারি চালাচ্ছিল ভারতীয় কোস্ট গার্ডের জাহাজ ‘অমৃত কৌর’। সেই সময় সন্দেহজনক গতিবিধি দেখতে পান কোস্ট গার্ডরা। তার পরেই আটক করা হয় সবাইকে।

সূত্রের খবর, বাংলাদেশের ওই ট্রলারটি ভারতীয় জল সীমায় ঢোকার পর পালানোর চেষ্টা করছিল। তার পর সেটিকে আটক করে তল্লাশি চালায় জওয়ানরা। সেই সময় তাঁরা জানতে পারেন, ট্রলারে থাকা মৎস্যশিকারিদের কারও কাছেই ভারতের জলসীমায় মাছ ধরার অনুমতি নেই।

আরও খবর : শপথ নিলেন নীতীশ, কী বললেন তেজস্বী? দেখুন বড় খবর

নৌকার জাল, সরঞ্জাম ও ধরা মাছ থেকে পরিষ্কার হয়, তারা সক্রিয়ভাবে নিষিদ্ধ এলাকায় মাছ ধরছিল। এর পরেই ওই ট্রলারটিকে আটক করা হয়। সঙ্গে আটক করা হয় ট্রলারে থাকা মৎসজীবীদেরকেও। সেখান থেকে তাদেরকে নিয়ে যাওয়া হয় নামখানা ফিশিং হারবারে। এর পর সেখান থেকে মেরিন পুলিশের কাছে হস্তান্তর করা হয় অভিযুক্তদের।

কোস্ট গার্ডের (Indian Coast Guard) তরফে জানানো হয়েছে, এক সপ্তাহের মধ্যে এটি হল বাংলাদেশি মাছধরা ট্রলার আটক করার চতুর্থ ঘটনা। সঙ্গে জানানো হয়েছে, বেআইনি মাছধরা রোধ, সামুদ্রিক সম্পদ রক্ষা এবং ভারতীয় জেলেদের নিরাপত্তা নিশ্চিত করতে টানা নজরদারি ও টহল চালিয়ে যাচ্ছে তারা।

দেখুন অন্য খবর :

The post ভারতের জলসীমায় ঢুকে মাছ ধরার অভিযোগ! আটক ২৮ বাংলাদেশি first appeared on KolkataTV.

The post ভারতের জলসীমায় ঢুকে মাছ ধরার অভিযোগ! আটক ২৮ বাংলাদেশি appeared first on KolkataTV.